Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5451

b) a 3. Függelékben bemutatott, részben kitöltött bizonylat a légi-járművön lévő rakomány mindegyike légi fuvarlevelének másolatával. 6.57 A nemzetközi repülőtereken helyszíni elsősegélynyújtó személyzetet és létesítményt kell fenntartani, és alkalmas szervezési megoldással kell rendelkezni, hogy az alkalmanként előforduló - gyors beavatkozást igénylő - súlyosabb esetek előre megszervezett szakorvosi ellátásban részesüljenek. D. - Az engedélyező ellenőrzéshez és az ellenőrző szolgálatok működéséhez szükséges eszközök 6.58 Ajánlott gyakorlat. - Az engedélyező ellenőrzés végzésével megbízott hatóságok számára szolgáló helyet és létesítményeket amennyire csak lehetséges közpénzen biztosítsák. 6.59 Ha a 6.58 ajánlott gyakorlatban említett helyet és létesítményeket nem közpénzen biztosítja, a szerződő állam köteles gondoskodni arról, hogy e területeket és létesítményeket ne kedvezőtlenebb feltételekkel biztosítsák, mint amilyenek az állam területére belépő - és hasonló méretű területet és létesítményeket igénylő - egyéb szállítási mód üzemeltetőjére vonatkoznak. 6.60 A szerződő államok kötelesek az érintett hatóságok elégséges és illetékmentes szolgáltatás nyújtásáról gondoskodni az üzemeltetők részére, az e hatóságok által megállapított üzemidőn belül. Megjegyzés - Ha a forgalom nagysága és a rendelkezésre álló terület és létesítmények szükségessé teszik, a szerződő állam kívánatosnak tarthatja, hogy az utasok és személypoggyászaik részére ne csak egyetlen helyen biztosítsanak engedélyező ellenőrzést. - 12 -

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes